CELEX: 62016TN0442
Language: et
Date: 2016-08-04 00:00:00
Title: Kohtuasi T-442/16: 4. augustil 2016 esitatud hagi – Šroubárna Ždánice versus nõukogu

24.10.2016   
            
            
               ET
            
            
               Euroopa Liidu Teataja
            
            
               C 392/42
            
         4. augustil 2016 esitatud hagi – Šroubárna Ždánice versus nõukogu
   (Kohtuasi T-442/16)
   (2016/C 392/55)
   Kohtumenetluse keel: tšehhi
   
      Pooled
   
   
      Hageja: Šroubárna Ždánice a.s. (Kyjov, Tšehhi Vabariik) (esindaja: advokaat M. Osladil)
   
      Kostja: Euroopa Liidu Nõukogu
   
      Nõuded
   
   
               —
            
            
               otsustada, et Euroopa Liit on kohustatud maksma hagejale kahju hüvitamiseks 75 502 534 Tšehhi krooni;
            
         
               —
            
            
               mõista kohtukulud välja Euroopa Liidult.
            
         
      Väited ja peamised argumendid
   
   Hageja esitab oma hagi põhjendamiseks üheainsa väite, mille kohaselt on täidetud kõik tingimused tuvastamaks Euroopa Liidu lepinguväline vastutus kahju tekitamise eest vastavalt ELTL artiklile 268 koostoimes ELTL artikli 340 teise lõiguga, kuna:
   
               —
            
            
               Euroopa Liit kohaldas Hiina Rahvavabariigist pärit teatavate rauast või terasest kinnituselementide impordile dumpinguvastase tollimaksu, mida hiljem laiendati ka Malaisiast pärit impordile, on Euroopa Liit rikkunud WTO liikmelisusest tulenevaid kohustusi, eelkõige neid, mis tulenevad dumpinguvastasest lepingust;
            
         
               —
            
            
               dumpinguvastase lepingu rikkumine toob kaasa ELTL artikli 216 lõike 2 rikkumise;
            
         
               —
            
            
               Euroopa Liidu õigusvastase tegevuse tulemusel sai hageja kahju 75 502 534 Tšehhi krooni;
            
         
               —
            
            
               kahju suuruse ja Euroopa Liidu õigusvastase tegevuse vahel on põhjuslik seos.